October 21, 2019 KerkbodeVakatures
Aantal kere gelees: 431
Sluitingsdatum: 9 Desember 2019
Die kerkraad van die NG gemeente Piet Retief wag tans aansoeke in met die oog op die vul van bogenoemde.
Hierdie gemeente van die Oostelike Sinode is 'n vernuwende, harmonieuse plattelandse gemeente in 'n skilderagtige oostelike hoek van Mpumalanga, 'n bosbouarea aan­grensend aan KwaZulu-Natal. Hierdie area is ook bekend vir sy hoë mielieopbrengs. Die gemeente se 747 belydende en 193 dooplidmate verteenwoordig 'n eweredige ouderdomsver­spreiding. Die plaaslike laer- en hoërskool is van 'n baie hoë standaard.
Die sinodale riglyne sal as uitgangspunt geneem word.
Die gemeente beskik oor 'n ruim, moderne pastorie waarin die suksesvolle kandidaat gaan woon.
Aansoeke, gerig aan Die Voorsitter van die Pre-advieskommissie, geskied deur middel van u CV (hoogstens drie A4-bladsye) met 'n dekbrief waarin die motivering vir die aansoek uiteengesit word. Gelegitimeerdes asook finalejaar teologiese studente is welkom om aansoek te doen. Die name en kontakbesonderhede van drie referente moet ook ingesluit word. Stuur dit asseblief voor 9 Desember 2019 per e-pos na reikop@telkomsa.net Kandidate wat die kortlys haal, moet beskikbaar wees vir 'n onderhoud en die waarneem van 'n preekbeurt in die plaaslike gemeente.